als_Latn dik_Latn sag_Latn
Dorian Bylykbashi është zyrtarisht lojtar i Partizanit. Fantazisti 34-vjecar ka prishur me konsensus marrëveshjen me Elbasanin dhe do të federohet me të kuqtë për pjesën e mbetur të sezonit. Përforcimi i dytë i merkatos së janarit, pas mbrojtësit Gëzim Krasniqi, i është bashkuar menjëherë skuadrës në stërvitje në kompleksin spotiv në Pezë Helmës.
Për elbasanasin firma me Partizanin mund të konsiderohet si rikthim në shtëpi, pasi në sezonet 2003 – 2006 ka qenë pjesë e të kuqve, teksa ka shënuar 41 gola në 91 ndeshje të kampionatit. Në kulmin e karrierës së tij, Bylykbashi u transferua në Ukrainë te Krivbas, ku luajti për 4 sezone nga 2006 deri më 2010. Zyra për shtyp e Partizanit njofton se prezantimi i Bylykbashit do të bëhet mesditën e kësaj të mërkure.
Lëvizjet në kampin e kuq në këtë merkato dimërorë ka qenë në të dy kahet, pasi nga skuadra janë larguar me konsensus bullgari Dishliev dhe kosovari Argjend Mustafa. / Super Sport
als_Latn als_Latn als_Latn